CELEX: 62014TN0712
Language: da
Date: 2014-10-07 00:00:00
Title: Sag T-712/14: Sag anlagt den 7. oktober 2014 — CEAHR mod Kommissionen

12.1.2015   
            
            
               DA
            
            
               Den Europæiske Unions Tidende
            
            
               C 7/36
            
         Sag anlagt den 7. oktober 2014 — CEAHR mod Kommissionen
   (Sag T-712/14)
   (2015/C 007/41)
   Processprog: engelsk
   
      Parter
   
   
      Sagsøger: Confédération Européenne des Associations d’Horlogers-Réparateurs (CEAHR) (Bruxelles, Belgien) (ved advokaterne P. Mathijsen og P. Dyrberg)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse K(2014) 5462 endelig af 29. juli 2014 erklæres ugyldig.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har med det foreliggende søgsmål nedlagt påstand om annullation af Europa-Kommissionens afgørelse K(2014) 5462 endelig af 29. juli 2014 i sag AT.39097 — Reparation af ure, hvorved Kommissionen i medfør af artikel 7, stk. 2, i forordning nr. 773/2004 (1) afviste sagsøgerens klage over, at flere fabrikanter af prestigeprægede- eller luksusure har afslået at levere reservedele til uafhængige reparatører.
   Sagsøgeren har til støtte for søgsmålet anført, at i) Kommissionens konklusioner er baseret på en åbenbart urigtig bedømmelse af de retlige og faktiske forhold, ii) at den anfægtede afgørelse ikke indeholder en passende begrundelse for Kommissionens konklusioner, og iii) at den anfægtede afgørelse er vedtaget efter en procedure, hvor Kommissionen undlod at foretage en omhyggelig undersøgelse af de retlige og faktiske forhold, som sagsøgeren havde anført, hvorved sagsøgerens ret til god sagsbehandling blev tilsidesat.
   
      (1)  Kommissionens forordning (EF) nr. 773/2004 af 7.4.2004 om Kommissionens gennemførelse af procedurer i henhold til […] [artikel 101 TEUF] og [102 TEUF] (EUT L 123, s. 18)